
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 18. aprīļa noteikumos Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2023. gada 18. aprīļa noteikumos Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai"" (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5. panta ceturto un septīto daļu.
1.2. Mērķis
Mērķa apraksts
Izdarīt grozījumus Ministru kabineta 2023. gada 18. aprīļa noteikumos Nr. 197 "Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai" (turpmāk – noteikumi Nr. 197), lai novērstu konstatētās tehniskās neprecizitātes un ieviestu Eiropas Parlamenta un Padomes 2021. gada 2. decembra regulā 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013 (turpmāk – regula 2021/2116) izdarīto grozījumu nosacījumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Lauku atbalsta dienests (turpmāk – LAD), administrējot 2025. gada ģeotelpiskos iesniegumus, noteikumos Nr. 197 konstatēja kļūmīgas atsauces uz spēkā neesošām vai nekorektām šī normatīvā akta nodaļām, kā arī citas nepilnības – trūkstošas atsauces vai nepieciešamību redakcionāli precizēt normatīvo aktu, lai lauksaimniekiem būtu vieglāk uztveramas agrovides atbalsta prasības, tostarp LAD rīcība maksājumu pieprasījumu vērtēšanā un atbalsta apmēra noteikšanā.

No 2026. gada 1. janvāra stājās spēkā Eiropas Parlamenta un Padomes 2025. gada 19. decembra Regula (ES) 2025/2649, ar ko groza Regulu (ES) 2021/2115 attiecībā uz nosacījumu sistēmu, tiešo maksājumu intervenču veidiem, intervenču veidiem konkrētās nozarēs, lauku attīstības intervenču veidiem un gada snieguma ziņojumiem un Regulu (ES) 2021/2116 attiecībā uz maksājumu apturēšanu, ikgadējo snieguma noskaidrošanu, kontrolēm un sodiem (turpmāk – regula 2025/2649). Tās 2. panta 7. punkts paredz grozījumus regulā 2021/2116, aizstājot tās 44. panta 2. punkta otro daļu ar citu redakciju, – lauksaimniekiem labvēlīgāku. Ievērojot šos pozitīvos grozījumus, ir  jāizdara grozījumi noteikumos Nr. 197 par dalībvalsts izdarīto izvēli saistībā ar atbalsta maksimālā avansa apmēra palielināšanu lauku attīstības intervencēm līdz 85 %.

Kopējā lauksaimniecības politika (turpmāk – KLP) 2023.–2027. gadam paredz ieviest uz sniegumu vērstu īstenošanas modeli, kas ļauj regulāri ziņot, uzraudzīt un izvērtēt KLP stratēģisko plānu īstenošanas sniegumu. Tādējādi tiek uzraudzīts KLP stratēģisko plānu mērķrādītāju sasniegšanas progress un novērtēta KLP stratēģisko plānu (turpmāk – SP) intervenču ietekme, lietderīgums, efektivitāte, nozīmīgums un saskaņotība. Šajā kontekstā, gatavojot kārtējo gada snieguma ziņojumu par Latvijas KLP SP īstenošanas progresu iepriekšējā finanšu gadā, tika konstatēts, ka lauksaimnieki joprojām jāstimulē brīvprātīgi uzņemties jaunas lauku attīstības  un dzīvniekatkarīgo, tostarp bioloģiskās lauksaimniecības, (turpmāk – agrovides) daudzgadu saistības. Noteikumos Nr. 197 ir noteikts, ka, sākot ar 2026. pieprasījuma gadu, agrovides intervencē LA10.1. "Zaļās joslas" lauksaimnieki jaunas saistības neuzņemas, bet pārējās intervencēs ir tiesības paplašināt iepriekšējās daudzgadu saistības, nepārsniedzot pieejamo finansējumu. Šie ierobežojumi ir steidzami jāatceļ.
Problēmas un risinājumi
Problēmas apraksts
LAD ir konstatējis, ka noteikumu Nr. 197
1) 21. un 22. punktā ir noteikta rīcība situācijās, kad saistības tiek pārņemtas bez pienākuma atmaksāt iepriekš saņemto atbalstu līdz ar šo noteikumu 20.3. apakšpunktā minēto objektu pārņemšanu. Tā ka LAD rīcībā ir integrētā administrēšanas un kontroles sistēma, kuras funkcionalitāte laika gaitā ir ievērojami paplašinājusies, nodrošinot saistību nodošanas fakta konstatāciju, kad atbalsta pretendenta vietā faktiski ir stājusies cita persona, abām pusēm neiesniedzot LAD parakstītu iesniegumu par saistību pārņemšanu. Ievērojot minēto, noteikumi Nr. 197 papildināmi ar jaunu punktu, lai noteiktu LAD rīcību situācijās, kad tas patstāvīgi, izmantojot integrētās administrēšanas un kontroles sistēmas informāciju, var konstatēt saistību pārņemšanu;
2) 30.2.1. apakšpunktā trūkst atsauces par četru metru platu buferjoslu ierīkošanu, kuras apsaimnieko dažādi lauksaimnieki. Ar šāda regulējuma ieviešanu LAD būs skaidrs juridiskais pamats nenoraidīt šādā atrašanās vietā izveidotu un atbalstam pieteiktu buferjoslu;
3) 31.3.1. un 31.3.2. apakšpunktā ir jāprecizē, ka visos gadījumos, lai ierobežotu vējauzu un rudzusmilgu, kā arī citu ekspansīvo un invazīvo sugu izplatību sējumos, tās nepieciešams smalcināt biežāk nekā reizi gadā, jo īpaši tāpēc buferjoslās ir aizliegts lietot augu aizsardzības līdzekļus, kas spētu iznīcināt šīs sugas, dabas bioloģiskās daudzveidības saglabāšanas un vides nepiesārņošanas nolūkā;
4) 60.1.2.1. apakšpunktā trūkst atsauces uz noteikumu 59.2.1.1 apakšpunktu, kas ir spēkā kopš 2024. gada 10. decembra;
5) 71.4. apakšpunktā un 3. pielikuma 2.7. apakšnodaļas tabulas otrajā, piektajā un sestajā rindā nav dota korekta atsauce uz noteikumu 67.3.1 apakšpunktu, kas ir spēkā no 2024. gada 10. decembra;
6) 93.1 punktā jāprecizē pareizās atsauces uz šo noteikumu 108. punktu un attiecīgi uz Pārtikas un veterināro dienestu, jo kļūdaini bija norādīta atsauce, ka šo noteikumu ​2.1.3. apakšpunktā minētajā intervencē uz vietas veicamo pārbaužu kopu nosaka LAD;
7) 3. pielikuma 2.6. apakšnodaļas tabula ir jāpapildina ar jaunu rindu, nepārprotami izkaidrojot LAD rīcību situācijās, kad lauksaimnieks kārtējā gada ģeotelpiskajā iesniegumā nav iekļāvis norādi par zālāju noganīšanu ar savu ganāmpulku, jo šajā situācijā netiek atprasīta iepriekš saņemtā šo noteikumu 63.3. apakšpunktā minētā piemaksa lopkopībai, lai arī kārtējā gadā tā tiek pilnībā atteikta;
8) 3. pielikuma 2.7. apakšnodaļas tabula ir jāpapildina ar jaunu rindu, nepārprotami paredzot LAD rīcību situācijā, kad  lauksaimnieks kādā no daudzgadu saistību gadiem neizpilda šo noteikumu 67.4. apakšpunktā minētos nosacījumus, tostarp, ja pārtrauc pieteikšanos šo noteikumu 2.1.6. apakšpunktā minētajai intervencei pirms daudzgadu saistību pabeigšanas. Šādā situācijā netiek atprasīta iepriekš saņemtā šo noteikumu 71.5. un 71.6. apakšpunktā minētā piemaksa lopkopībai, lai arī kārtējā gadā tā tiek pilnībā atteikta.
Risinājuma apraksts
Lai atrisinātu konstatētās problēmas, ar noteikumu projekta
1) 2. punktu noteikumi Nr. 197 tiek papildināti ar 22.1 punktu šādā redakcijā: 
"22.1 Lauku atbalsta dienesta integrētās administrācijas un kontroles sistēmā atklājot kādu no šo noteikumu 20.3. apakšpunktā minētajiem objektu un saistību nodošanas faktiem, kad iepriekšējā atbalsta pretendenta vietā faktiski ir stājusies cita persona, Lauku atbalsta dienests, nepiemērojot šo noteikumu 21. un 22. punktā minēto procedūru, ir tiesīgs uzskatīt konkrētās saistības par:
22.11. pārņemtām un turpinātām, ja persona, kas pārņēmusi objektu, saglabā Lauku atbalsta dienesta integrētās administrācijas un kontroles sistēmā fiksētās, spēkā esošās saistības, kas attiecas uz objektu;
22.12. pārņemtām un izbeigtām bez pienākuma atmaksāt iepriekš saņemto atbalstu, ja persona, kas pārņēmusi objektu, nesaglabā Lauku atbalsta dienesta integrētās administrācijas un kontroles sistēmā fiksētās, spēkā esošās saistības, kas attiecas uz objektu, bet to piesaka ģeotelpiskajā iesniegumā, uzņemoties citas atšķirīgas saistības.";
2) 3. punktu tiek grozīts noteikumu Nr. 197 30.2.1. apakšpunkts, to izsakot jaunā redakcijā ar diviem apakšpunktiem un vienā no tiem ietverot līdz šim trūkstošo atsauci par buferjoslas ierīkošanu starp laukiem, ko apsaimnieko dažādi lauksaimnieki;
3) 4. punktu tiek grozīts noteikumu Nr. 197 31.3.1. apakšpunkts, to izsakot jaunā redakcijā, lai tā pirmajā teikumā svītrotu vārdus "labības un sēklkopības laukos", kas ierobežo citu kultūraugu sējumu pasargāšanu no vējauzu un rudzusmilgu, kā arī citu ekspansīvo un invazīvo sugu nekontrolētas izplatības;
3) 5. punktu tiek grozīts noteikumu Nr. 197 31.3.2. apakšpunkts, to izsakot jaunā redakcijā, lai tā pirmajā teikumā svītrotu vārdus "labības un sēklkopības laukos", kas ierobežo citu kultūraugu sējumu pasargāšanu no vējauzu un rudzusmilgu, kā arī citu ekspansīvo un invazīvo sugu nekontrolētas izplatības;
4) 6. punktu tiek grozīts noteikumu Nr. 197 60.1.2.1. apakšpunkts, to izsakot jaunā redakcijā, lai to papildinātu ar atsauci uz šo noteikumu 59.2.1.1 apakšpunktu; 
5) 7. punktu tiek grozīts noteikumu Nr. 197 71.4. apakšpunkts, to izsakot jaunā redakcijā, lai aizstātu skaitli "67.3." ar skaitli "67.3.1", kā arī ar saistīto 11. punktu tiek grozīts noteikumu Nr. 197 3. pielikums, to izsakot jaunā redakcijā, lai tā 2.7. apakšnodaļas tabulas otrajā, piektajā un sestajā rindā precizētu atsauces, aizstājot skaitli "67.3." ar skaitli "67.3.1";
6) 8. punktu tiek grozīts noteikumu Nr. 197 93.1 punkts, to izsakot jaunā redakcijā, lai precizētu LAD un Pārtikas un veterinārā dienesta atbildības jomas: "Lauku atbalsta dienests atbilstoši regulas 2021/2116 60. panta 1. punkta otrajai daļai ik gadu nosaka atbalsta pretendentu administratīvo pārbaužu un uz vietas veicamo pārbaužu kopu katrā no šo noteikumu 2. punktā minētajām intervencēm, izņemot ​2.1.3. apakšpunktā minētajā intervencē, kurā uz vietas veicamo pārbaužu kopu nosaka Pārtikas un veterinārais dienests, atbilstoši šo noteikumu ​108. punktā minētajam";
7) 12. punktu tiek grozīts noteikumu Nr. 197 3. pielikums, to izsakot jaunā redakcijā, kā arī papildinot tā 2.6. apakšsadaļas tabulu ar jaunu trešo rindu un 2.7. apakšdaļas tabulu – ar jaunu septīto rindu, kurā atspoguļota LAD rīcība maksājumu pieprasījumu vērtēšanā un atbalsta apmēra noteikšanā konkrētos gadījumos:
	3. 
	Kārtējā gadā ģeotelpiskajā iesniegumā nav ietverta norāde par zālāju noganīšanu ar savu ganāmpulku 
	Kārtējā gadā šo noteikumu 63.3. apakšpunktā minēto atbalstu pilnībā atsaka, neatprasot iepriekš saņemto šo noteikumu 63.3. apakšpunktā minēto atbalstu


 

	7.
	Kārtējā gadā neizpilda šo noteikumu 67.4. apakšpunktā minēto nosacījumu, vai ģeotelpiskajā iesniegumā nav ietverta norāde par pieteikšanos uz šo noteikumu 2.1.6. apakšpunktā minēto intervenci
	Kārtējā gadā šo noteikumu 71.5. un 71.6. apakšpunktā minēto atbalstu pilnībā atsaka, neatprasot iepriekš saņemto šo noteikumu 71.5. un 71.6. apakšpunktā minēto atbalstu


Šie grozījumi ir tehniska rakstura un neietekmē noteikumu būtību vai atbalsta saņemšanas nosacījumus, taču tie ir svarīgi, lai nodrošinātu tiesisko skaidrību un normu vienveidīgu interpretāciju.
Problēmas apraksts
Līdz ar labvēlīgajiem grozījumiem regulas 2021/2116 44. panta 2. punkta otrās daļas "b" apakšpunktā nepieciešams izdarīt grozījumus noteikumu Nr. 197 99. punktā par dalībvalsts izvēli saistībā ar atbalsta maksimālā avansa apmēra palielināšanu lauku attīstības intervencēm līdz 85 %. Avansa izmaksāšana samazina finanšu riskus, kas saistīti ar kredītu procentu pieaugumu un apgrozāmo līdzekļu trūkumu, tādējādi nodrošinot savlaicīgu saistību izpildi un nepārtrauktu saimniecisko darbību. Tas ir īpaši būtiski mazajām un vidējām saimniecībām, kurām ir ierobežota piekļuve finansējumam. Vienlaikus avansa maksājumi veicina intervences mērķu savlaicīgu sasniegšanu, jo saņēmēji var ātrāk uzsākt vai turpināt projektos paredzētās darbības. Tas uzlabo programmas izpildes tempu un samazina risku, ka finansējums netiek pilnībā apgūts plānošanas perioda ietvaros.
Risinājuma apraksts
Ar noteikumu projekta 9. punktu ir grozīts noteikumu Nr. 197 99. punkts, to izsakot jaunā redakcijā, lai noteiktu, ka maksimālais avansa apmērs turpmāk būs 85 procentus no kārtējā gadā izmaksājamās atbalsta summas.
Problēmas apraksts
KLP SP īstenošanas progresa ziņojumā par iepriekšējo finanšu gadu konstatēts, ka joprojām ir jāstimulē lauksaimnieki, lai tie brīvprātīgi uzņemtos jaunas agrovides daudzgadu saistības. Noteikumos Nr. 197 ir noteikts, ka, sākot ar 2026. pieprasījuma gadu, agrovides intervencē LA10.1. "Zaļās joslas" jaunas saistības lauksaimnieki neuzņemas, bet pārējās intervencēs ir tiesības paplašināt iepriekšējās daudzgadu saistības, nepārsniedzot pieejamo finansējumu. Šie ierobežojumi ir steidzami jāatceļ, svītrojot no noteikumiem Nr. 197 116. punktu un ļaujot visiem lauksaimniekiem bez ierobežojuma uzņemties jaunas saistības.
Vienlaikus, saglabājot iespēju uzņemties jaunas saistības arī 2027. pieteikumu gadā. Tā kā tas ik gadu notiek laikposmā no aprīļa vidus līdz maija vidum, nav iespējams izpildīt noteikumu Nr. 197 15. punkta prasību par kvalifikācijas celšanas kursu apgūšanu lauksaimniecībā un pārtikas produktu ražošanā līdz 2027. gada 31. maijam. Šis termiņš ir jāpagarina.
Risinājuma apraksts
Lai atrisinātu konstatētās problēmas, ar noteikumu projekta
1) 11. punktu tiek svītrots noteikumu Nr. 197 116. punkts;
2) 1. punktu tiek grozīts noteikumu Nr. 197 15. punkts, to izsakot jaunā redakcijā, lai precizētu termiņu, līdz kuram jāizpilda prasība par kvalifikācijas celšanas kursu apguvi, aizstājot maiju ar oktobri. Vienlaikus ar noteikumu projekta 12. punktu jāizdara grozījumi arī šo noteikumu 3. pielikuma 2.1. apakšnodaļas tabulas ceturtajā rindā, to izsakot jaunā redakcijā:
	4.
	Atbalsta pretendents šo noteikumu 15. punktā minētajā termiņā nav apmeklējis šo noteikumu 1. pielikumā norādītos kvalifikācijas kursus vai ir apmeklējis tos nepietiekamā apjomā
	Atbalstu 2027. pieteikumu gadā samazina par 50 % un šo samazinājumu piemēro turpmākajos saistību gados, ja saistībām tiek piemērots pagarinājums (n + 1), līdz brīdim, kad tiek iesniegti atbilstošo mācību kursu beigšanu apliecinoši dokumenti


Problēmas apraksts
Ņemot vērā to, ka 2025. gada 25. jūlijā ir stājušies spēkā grozījumi, ar kuriem tika grozīts Ministru kabineta 2016. gada 21. jūnija noteikumu Nr. 386 nosaukums uz "Kārtība, kādā publicē informāciju par sniegto komercdarbības atbalstu", Finanšu ministrija lūdz atbilstoši precizēt noteikumu 102. punktu, svītrojot vārdus: "un piešķir un anulē elektroniskās sistēmas lietošanas tiesības".
Risinājuma apraksts
Lai atrisinātu konstatētās problēmas, ar noteikumu projekta 10. punktu tiek izteikts noteikumu Nr. 197 102. punkts jaunā redakcijā, lai faktiski svītrotu vārdus: "un piešķir un anulē elektroniskās sistēmas lietošanas tiesības".
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Lauksaimnieki, kas pretendē uz agrovides maksājumiem
Ietekmes apraksts
Pozitīvs, jo aptuveni 10 000 personu tiks piemērots labvēlīgāks nosacījums, palielinot atbalsta maksājuma daļu, ko var izmaksār avansā no kārtējā gadā izmaksājamās atbalsta summas, – no 75 procentiem uz 85. Ikviens jaunpienācējs varēs uzņemties jaunas daudzgadu saistības jebkurā no agrovides intervencēm.
Juridiskās personas
Lauksaimnieki, kas pretendē uz agrovides maksājumiem
Ietekmes apraksts
Pozitīvs, jo aptuveni 20 000 personu tiks piemērots labvēlīgāks nosacījums, palielinot atbalsta maksājuma daļu, ko var izmaksāt avansā no kārtējā gadā izmaksājamās atbalsta summas, – no 75 procentiem uz 85. Ikviens jaunpienācējs varēs uzņemties jaunas daudzgadu saistības jebkurā no agrovides intervencēm.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Atbalsts veicinās uzņēmumu attīstību un palielinās konkurētspēju.
2.2.2. uz nozaru konkurētspēju:
Jā
Ietekmes apraksts
Atbalsts veicinās uzņēmumu attīstību un palielinās konkurētspēju.
2.2.3. uz uzņēmējdarbības vidi:
Jā
Ietekmes apraksts
Fiziskām un juridiskām personām, kas nodarbojas ar lauksaimniecisko ražošanu, atbalsts veicinās uzņēmumu izaugsmi un palielinās konkurētspēju, tā palielinot nozares konkurētspēju kopumā.
2.2.4. uz mazajiem un vidējiem uzņēmējiem:
Jā
Ietekmes apraksts
Tiks kompensēti izdevumi par pastiprinātu agrovides un klimata intervenču īstenošanu, tā palielinot nozares konkurētspēju kopumā.
2.2.5. uz konkurenci:
Jā
Ietekmes apraksts
Atbalsts veicinās lauksaimniecības uzņēmumu izaugsmi un palielinās konkurētspēju.
2.2.6. uz nodarbinātību:
Jā
Ietekmes apraksts
Netieši var ietekmēt nodarbinātību, saglabājot esošās un radot jaunas darbavietas lauksaimniecībā.
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Lauksaimnieki, kas pretendē uz agrovides maksājumiem
	neietekmē
	

	

	

	

	
	Pieteikumi atbalstam šo noteikumu projektā minētajās intervencēs jau ir integrēti ģeotelpiskajā iesniegumā. Tas norādīts normatīvajos aktos par tiešo maksājumu piešķiršanu un administrēšanu, tādēļ atbalsta saņēmējam nav jāiesniedz cits papildu pieteikums. Tāpat kā līdz šim, atbalsta maksājumiem var pieteikties elektroniski un informācija par saņemtajiem pieteikumiem tiek saglabāta Lauku atbalsta dienesta Integrētās administrēšanas un kontroles sistēmā.

	Kopā
	0,00
	


2.4. Administratīvā sloga novērtējums fiziskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Laika patēriņš uz vienību - stundās
	Subjektu skaits
	Cik bieži - reizes gadā
	Patērētais laiks - stundās
	Aprēķinu skaidrojums

	Lauksaimnieki, kas pretendē uz agrovides maksājumiem
	neietekmē
	

	

	

	
	Pieteikumi atbalstam šo noteikumu projektā minētajās intervencēs jau ir integrēti ģeotelpiskajā iesniegumā. Tas norādīts normatīvajos aktos par tiešo maksājumu piešķiršanu un administrēšanu, tādēļ atbalsta saņēmējam nav jāiesniedz cits papildu pieteikums. Tāpat kā līdz šim, atbalsta maksājumiem var pieteikties elektroniski un informācija par saņemtajiem pieteikumiem tiek saglabāta Lauku atbalsta dienesta Integrētās administrēšanas un kontroles sistēmā.

	Kopā
	0,00
	


	Sabiedrības grupa
	Palielinās/samazinās
	Stundas samaksas likme - euro
	Subjektu skaits
	Cik bieži - reizes gadā
	Izlietotie naudas līdzekļi - euro
	Aprēķinu skaidrojums

	Lauksaimnieki, kas pretendē uz agrovides maksājumiem
	neietekmē
	

	

	

	
	Pieteikumi atbalstam šo noteikumu projektā minētajās intervencēs jau ir integrēti ģeotelpiskajā iesniegumā. Tas norādīts normatīvajos aktos par tiešo maksājumu piešķiršanu un administrēšanu, tādēļ atbalsta saņēmējam nav jāiesniedz cits papildu pieteikums. Tāpat kā līdz šim, atbalsta maksājumiem var pieteikties elektroniski un informācija par saņemtajiem pieteikumiem tiek saglabāta Lauku atbalsta dienesta Integrētās administrēšanas un kontroles sistēmā.

	Kopā
	0,00
	


2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32021R2116
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2021. gada 2. decembra Regula (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013  (turpmāk – regula 2021/2016)
Apraksts
-
ES tiesību akta CELEX numurs
32025R2649
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2025. gada 19. decembra Regulas (ES) 2025/2649, ar ko groza Regulu (ES) 2021/2115 attiecībā uz nosacījumu sistēmu, tiešo maksājumu intervenču veidiem, intervenču veidiem konkrētās nozarēs, lauku attīstības intervenču veidiem un gada snieguma ziņojumiem un Regulu (ES) 2021/2116 attiecībā uz maksājumu apturēšanu, ikgadējo snieguma noskaidrošanu, kontrolēm un sodiem (turpmāk - Regula 2025/2649)
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2021. gada 2. decembra Regula (ES) 2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013  (turpmāk – regula 2021/2016)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 2021/2116 60. panta 1. punkta otrā daļa
	8. punkts 
	Pārņemtas pilnībā
	Neparedz stingrākas prasības kā ES tiesību normas.

	Regulas 2021/2116 44. panta 1. punkts un 2. punkta pirmā daļa, un 44. panta 2. punkta otrās daļas "b" apakšpunkts
	9. punkts
	Pārņemtas pilnībā
	Neparedz stingrākas prasības kā ES tiesību normas.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Regulas 2021/2116 44. panta 2. punkta otrās daļas "b" apakšpunktā ir dota iespēja dalībvalstīm lauku attīstības intervencēs paredzētos avansus līdz 85 % apmērā izmaksāt pirms 1. decembra. Izvēle par to, vai piešķirt avansu un kādā apmērā, minēta noteikumu projekta 9. punktā.
Latvija izmanto šo iespēju, jo avansa maksājumi būtiski uzlabo lauksaimnieku un lauku uzņēmēju naudas plūsmas stabilitāti, īpaši periodos, kad saimniecībām ir augsti sezonālie izdevumi (piemēram, sējas, ražas novākšanas, lopbarības sagatavošanas un apkures sezonas sākumā). Avansa izmaksāšana samazina finanšu riskus, kas saistīti ar kredītu procentu pieaugumu un apgrozāmo līdzekļu trūkumu, tādējādi nodrošinot savlaicīgu saistību izpildi un nepārtrauktu saimniecisko darbību. Tas ir īpaši būtiski mazajām un vidējām saimniecībām, kurām ir ierobežota piekļuve finansējumam. Vienlaikus avansa maksājumi veicina intervences mērķu savlaicīgu sasniegšanu, jo saņēmēji var ātrāk uzsākt vai turpināt projektos paredzētās darbības. Tas uzlabo programmas izpildes tempu un samazina risku, ka finansējums netiek pilnībā apgūts plānošanas perioda ietvaros. Tādējādi rīcības brīvības izmantošana ir pamatota ar nepieciešamību nodrošināt lauksaimniecības nozares stabilitāti, mazināt finanšu riskus un sekmēt efektīvu KLP stratēģiskā plāna ieviešanu Latvijā.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Iepriekš ieviestās tiesību normas ar noteikumu projektu netiek ietekmētas vai neieviestas.

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2025. gada 19. decembra Regulas (ES) 2025/2649, ar ko groza Regulu (ES) 2021/2115 attiecībā uz nosacījumu sistēmu, tiešo maksājumu intervenču veidiem, intervenču veidiem konkrētās nozarēs, lauku attīstības intervenču veidiem un gada snieguma ziņojumiem un Regulu (ES) 2021/2116 attiecībā uz maksājumu apturēšanu, ikgadējo snieguma noskaidrošanu, kontrolēm un sodiem (turpmāk - Regula 2025/2649)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 2025/2649 2. panta 7. punkts (Regulas 2021/2116 44. panta 2. punkta otrās daļas "b" apakšpunkts)
	9. punkts
	Pārņemtas pilnībā
	Neparedz stingrākas prasības kā ES tiesību normas.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Ar regulas 2025/2649 2. panta 7. punktu ir grozīts regulas 2021/2116 44. panta 2. punkta otrās daļas "b" apakšpunkts, kurā dota iespēja dalībvalstīm paredzēt rīcības brīvību. To kā tā ir izmantota rīcības brīvība skaidrots iepriekšējā tabulā pie apraksta par regulu 2021/2116.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests, Pārtikas un veterinārais dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Tiesību akts publicēts publiskajai apspriešanai no 17.02.2026. līdz 03.03.2026. Saite pieejama šeit: https://tapportals.mk.gov.lv/public_participation/f33e5895-745b-46c2-b8b6-e7540e9f47c0 
6.3. Sabiedrības līdzdalības rezultāti
Sabiedrības līdzdalība noteikumu projekta sagatavošanā tika nodrošināta atbilstoši spēkā esošajiem normatīvajiem aktiem. Par to netika saņemti ne priekšlikumi, ne iebildumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
Pārtikas un veterinārais dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Atbalsta maksājumi tiek piešķirti par pastiprinātu prasību izpildi lauksaimniecībā, tai kopumā sniedzot tiešu ieguldījumu negatīvās ietekmes uz vidi mazināšanā, t. i., augsnes un ūdens piesārņojuma mazināšanā un bioloģiskās daudzveidības saglabāšanā.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

